LT
2023 6 16
Europos Sąjungos oficialusis leidinys
L 155/19
KOMISIJOS ĮGYVENDINIMO REGLAMENTAS (ES) 2023/1171 2023 m. birželio 15 d. kuriuo dėl benzenkarboksirūgšties, kalcio formiato ir fumaro rūgšties preparato bendro naudojimo su kitais priedais, kurių sudėtyje yra benzenkarboksirūgšties, skruzdžių rūgšties ir fumaro rūgšties ir jų šaltinių arba jų druskų, iš dalies keičiami įgyvendinimo reglamentai (ES) 2018/982 ir (ES) 2021/2097 (Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr.
1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
kadangi:
(1)
Komisijos įgyvendinimo reglamentais (ES) 2018/982 (2) ir (ES) 2021/2097 (3) benzenkarboksirūgšties, kalcio formiato ir fumaro rūgšties preparatą leista 10 metų naudoti kaip mėsinių viščiukų, dedeklinių vištaičių, penimų kalakutų ir veislei auginamų kalakutų lesalų priedą;
(2)
įgyvendinimo reglamentų (ES) 2018/982 ir (ES) 2021/2097 priedų atitinkamoje skiltyje „Kitos nuostatos“ nustatyta, kad priedas negali būti naudojamas su kitų šaltinių benzenkarboksirūgštimi arba benzoatais, kalcio formiatu, formiatais ir fumaro rūgštimi.
Taip siekiama neviršyti didžiausios dozės naudojant kitus priedus, kurių sudėtyje yra tų medžiagų ar jų šaltinių;
(3)
tas apribojimas yra pagrįstas benzenkarboksirūgšties ir benzoatų atžvilgiu, nes priedo sudėtyje yra didelis benzenkar­ boksirūgšties kiekis, tačiau jis nepagrįstas kitų medžiagų, kalcio formiato, formiatų ir fumaro rūgšties atveju, nes priede yra labai mažas kalcio formiato ir fumaro rūgšties kiekis.
Siekiant užtikrinti proporcingumą, draudimas naudoti kartu su kitais priedais turėtų būti taikomas tik kitiems priedams, kurių sudėtyje yra benzenkarboksirūgšties ir benzoatų.
Šį priedą turėtų būti leidžiama naudoti su kitais priedais, kurių sudėtyje yra skruzdžių rūgšties, formiatų, fumaro rūgšties ir fumaratų, jei visaverčiuose pašaruose mėsiniams viščiukams, dedeklinėms vištaitėms, penimiems kalakutams ir veislei auginamiems kalakutams skruzdžių rūgšties kiekis neviršija 10 000 mg/kg, o fumaro rūgšties kiekis neviršija 20 000 mg/kg.
Jei priede yra skruzdžių ir fumaro rūgščių druskų, šie kiekiai taip pat neturėtų būti viršijami;
(4)
formiatai (skruzdžių rūgšties druskos) yra skruzdžių rūgšties šaltiniai, o fumaratai (fumaro rūgšties druskos) yra fumaro rūgšties šaltiniai.
Būtina suderinti esamus leidimus siekiant užtikrinti, kad nebūtų viršijami didžiausi šių rūgščių ir visų galimų šių rūgščių šaltinių (šių rūgščių druskų) kiekiai.
Įgyvendinimo reglamento (ES) 2018/982 skiltyje „Kitos nuostatos“ nurodytas apribojimas susijęs su preparato naudojimu su kitais priedais, kurių sudėtyje yra kalcio formiato, formiato ir fumaro rūgšties šaltinių.
Kadangi terminas formiatas (skruzdžių rūgšties druska) jau apima kalcio formiatą ir gali būti ir kitų formiatų, kurie gali būti skruzdžių rūgšties šaltinis, naujasis apribojimas turėtų būti taikomas formiatams apskritai.
Be to, apribojimas turėtų būti taikomas fumaro rūgščiai ir fumaratams, nes fumaratai taip pat gali būti fumaro rūgšties šaltinis.
Įgyvendinimo reglamento (ES) 2021/2097 skiltyje „Kitos
(1) OL L 268, 2003 10 18, p. 29.
(2) 2018 m. liepos 11 d.
Komisijos įgyvendinimo reglamentas (ES) 2018/982 dėl leidimo naudoti benzenkarboksirūgšties, kalcio formiato ir fumaro rūgšties preparatą kaip mėsinių viščiukų ir dedeklinių vištaičių pašarų priedą (leidimo turėtojas – „Novus Europe NV“) (OL L 176, 2018 7 12, p. 13).
(3) 2021 m. lapkričio 29 d.
Komisijos įgyvendinimo reglamentas (ES) 2021/2097 dėl leidimo naudoti benzenkarboksirūgšties, kalcio formiato ir fumaro rūgšties preparatą kaip penimų kalakutų ir veislei auginamų kalakutų lesalų priedą (leidimo turėtoja – bendrovė „Novus Europe NV“) (OL L 427, 2021 11 30, p. 190).